забавни истории за Жаби
Една жена много обичала да играе голф. Един ден ударила топката по-силно и тя отскочила в гората. Тя отишла в гората, за да я потърси и намерила една жаба хваната в капан. 
Жабата й казала:
- Ако ме освободиш от този капан, аз ще ти изпълня три желания. Жената помислила, но взела че освободила жабата…! 
Тогава жабата и казала:
- Хубаво е, че ме освободи, но забравих да ти кажа, че има и едно условие към желанията, които ще ти изпълня - и то е - каквото си пожелаеш ти, съпругът ти ще го има десет пъти повече от теб. Жената казала:
- Няма проблеми, искам да бъда най-красивата жена на света. 
Жабата я попитала:
- Нали ти е ясно, че мъжът ти ще стане най-красивият мъж на планетата и че всички жени ще са луди по него.  
Жената й отговорила:
- Няма проблем - нали аз ще съм най-красивата - той ще си пада само по мен. И така жабата казала "АЛАКАЗАМ" и хоп жената била най-красивата жена в целия свят. 
За второ желание тя си поискала:
- Искам да съм най, ама най-богатата жена в света! Жабата пак я погледнала и отново й натяквала, но нали ти е ясно, че твоят мъж ще бъде 10 пъти по-богат от теб!?
- Е, няма проблем! - отговорила жената - нали ние всичко делим - това не е проблем. И така жабата казала "АЛАКАЗАМ" за втори път и жената станала и най-богатата жена в света. 
Тогава жабата казала:
- Хайде, скъпа, време е за третото ти последно желание! И жената без въобще да се замисля отговорила:
- Искам да получа лек сърдечен пристъп.